A Tanács 95/61/EK irányelve
(1995. november 29.)
az egyes növényi eredetű termékekben - többek között a gyümölcsökben és zöldségekben -, illetve azok felületén található peszticid-szermaradványok megengedett legmagasabb mértékének meghatározásáról szóló 90/642/EGK irányelv II. mellékletének módosításáról
AZ EURÓPAI UNIÓ TANÁCSA,
tekintettel az Európai Gazdasági Közösséget létrehozó szerződésére,
tekintettel az egyes növényi eredetű termékekben - többek között a gyümölcsökben és zöldségekben -, illetve azok felületén található peszticid-szermaradványok megengedett legmagasabb mértékének meghatározásáról szóló, 1990. november 27-i 90/642/EGK tanácsi irányelvre [1] és különösen annak 1. cikke (1) bekezdésére,
tekintettel a Bizottság javaslatára,
mivel a 90/642/EGK irányelvet első alkalommal a 93/58/EGK irányelv [2] módosította, amely egyéb rendelkezések mellett létrehozta a maximális értékeket tartalmazó első listát egyes peszticidek vonatkozásában;
mivel azonban akkor egyes peszticid/növényi termék kombinációk esetében nem állt elegendő adat rendelkezésre végleges szermaradvány-értékek megállapításához; mivel ezeknek az adatoknak a beszerzéséhez négy évig tartó vizsgálati időszak lett előírva, melynek leteltével, amennyiben a szükséges adatok továbbra is hiányoznak, az értékeket a kimutathatóság határértékében kell megállapítani;
mivel a 93/58/EGK irányelv elfogadásakor a Bizottság és a Tanács megállapodott, hogy a tagállamok egy éven belül valamennyi érintett féltől beszerzik az arra vonatkozó nyilatkozatot, hogy a hiányzó adatokat előállítják; mivel egyes esetekben nem adtak nyilatkozatot, és ezért megfelelő rendelkezések már megállapíthatók,
ELFOGADTA EZT AZ IRÁNYELVET:
1. cikk
A 90/642/EGK irányelv II. melléklete az ezen irányelv mellékletében meghatározottak szerint módosul:
2. cikk
A tagállamok legkésőbb 1996. október 31-ig hatályba léptetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek megfeleljenek.
Amikor a tagállamok elfogadják ezeket az intézkedéseket, azokban hivatkozni kell erre az irányelvre, vagy azokhoz hivatalos kihirdetésük alkalmával ilyen hivatkozást kell fűzni. A hivatkozás módját a tagállamok határozzák meg.
3. cikk
Ez az irányelv az Európai Közösségek Hivatalos Lapjában való kihirdetésének napján lép hatályba.
4. cikk
Ennek az irányelvnek a tagállamok a címzettjei.
Kelt Brüsszelben, 1995. november 29-én.